NorthStandard P&I Assotsiatsiyasi

NorthStandard P&I Assosiatsiyasi (yoki NorthStandard P&I Club) — Buyuk Britaniyada joylashgan, dengiz transportida yuzaga keladigan javobgarlik va zararlarni qoplash bilan shug‘ullanuvchi o‘zaro sug‘urta jamiyati (P&I Club). U 2023-yilning birinchi choragida Shimoliy Angliya P&I uyushmasi va Standart paroxod egalarini himoya qilish va tovon assotsiatsiyasi (yoki qisqacha Standard Club) o‘rtasidagi qo‘shilish natijasida tashkil etilgan. Yangi uyushma NorthStandard P&I Assotsiatsiyasi sifatida tanilgan. Ushbu birlashma haqida dastlab 2022-yil may oyida e’lon qilingan edi. NorthStandard P&I Association o‘z mijozlariga quyidagi xizmatlarni taklif qiladi: P&I (himoya va tovon sug‘urtasi), FD&D (yuk, kechikish va huquqiy himoya), urush xavflari uchun sug‘urta, boshqa qo‘shimcha sug‘urta xizmatlari, kemalar xavfsizligini ta’minlashga qaratilgan yo‘qotishlarning oldini olish bo‘yicha maslahatlar. Kompaniya taxminan 160 million GT (brutto tonna) lik egalikdagi tonnaj va 90 million GT lik charter (ijaraga olingan) tonnajga ega bo‘lgan 3500 dan ortiq kemani sug‘urtalagan. NorthStandard P&I Club tarkibidagi Sunderland Marine sho‘ba kompaniyasi esa baliqchilik kemalari, kichik suzish vositalari va akvakultura (suvda yetishtirish) bilan bog‘liq xavflarni sug‘urtalash bilan shug‘ullanadi. Ushbu klub Xalqaro P&I klublar guruhi (International Group of P&I Clubs) a’zosi bo‘lib, guruhning umumiy egalik tonnajining 11,5 foizini tashkil etadi. NorthStandard butun dunyo bo‘ylab 500 ga yaqin xodimga ega. Tarixan: Shimoliy Angliya P&I uyushmasi 1860-yilda Angliyaning Newcastle-upon-Tyne shahrida tashkil etilgan. Standard Club esa 1884-yilda asos solingan bo‘lib, to‘liq nomi Standart paroxod egalarini himoya qilish va tovon assotsiatsiyasi edi. NorthStandard’ning asosiy ofisi Angliyada joylashgan bo‘lib, u Gretsiya, Xitoy (Shanxay va Gonkong), Yaponiya, Singapur, Irlandiya va AQShda ham mintaqaviy ofislarga ega.

Manbalar

Havolalar
Shimoliy P&I klubi .